钦定古今图书集成/明伦汇编/官常典/第565卷 > 程德元
## 钦定古今图书集成/明伦汇编/官常典/第565卷 > 程德元

按《宋史》本传：“德元，字禹锡，郑州荥泽人。善医术。太宗
尹京邑，召置左右，署押衙，颇亲信用事。太祖大渐之
夕，德元宿信陵坊，夜有扣关疾呼趋赴官邸者，德元
遽起，不暇盥栉，诣府，府门尚关。方三鼓，德元不自悟，
盘桓久之。俄顷，见内侍王继恩驰至，称遗诏迎太宗
即位，德元因从以入，拜翰林使。太平兴国二年，陈洪”
进来朝，命德元迎劳之。船舰度淮，暴风起，众恐，皆请
勿进。德元曰：“吾将君命，岂避险？”以酒祝而行，风浪遽
止。三年，迁东上阁门使，兼翰林司事。是秋，领代州刺
史。从征太原，为行宫使。师还，以功改判四方馆事。俄迁领本州团练使，又加领本州防御使。五年，坐事秦、
陇竹木联筏入京师，所过矫制免筭，“又高其估以入
官，为王仁赡所发，责授东上阁门使，领本州刺史”；陕
府西南转运使，左拾遗韦务昇京西转运使，起居舍
人程能、判官右赞善大夫时载坐纵德元等于部下
私贩，鬻务昇、洎能并责授右赞善大夫，载将作监丞。
是冬，车驾幸魏府，命总御营四面巡检，赏给诸军资
粮。德元攀附至近列，上颇信其言，繇是趋附者甚众。
或言其交游太盛，遂出为崇信军节度行军司马。逾
年，复拜慈州刺史，移知环州。时西鄙酋豪相继内附，
诏以《空名告敕》百道付德元，得便宜补授。顷之，以疾
求致仕，优诏不许。淳化三年，改本州团练使、知邠州，
未半岁，复典环州。李顺之寇西蜀，移知凤州，兼领凤
城、阶、文等州驻泊兵马事，徙庆州。咸平中入朝，真宗
命坐抚劳，访以边事。俄出知并州兼并代副都部署，
移镇州，受代归阙。景德初，卒，年六十五。大中祥符中，
其子继宗上章恳祈赠典，上悯之，特赠郑州防御使。
兄德元，同仕王府，至内酒坊副使；继宗，东头供奉官、
阁门祗候。次子继忠，内殿崇班。德元子贲，大中祥符
五年举进士，累迁太常博士。